CELEX: 32006R0803
Language: el
Date: 2006-05-30 00:00:00
Title: Κανονισμός (ΕΚ) αριθ. 803/2006 της Επιτροπής, της  30ής Μαΐου 2006 , σχετικά με τη θέσπιση παρέκκλισης από τον κανονισμό (ΕΟΚ) αριθ. 1915/83 περί ορισμένων διατάξεων εφαρμογής για την τήρηση λογιστικών στοιχείων για τη διαπίστωση των εισοδημάτων στις γεωργικές εκμεταλλεύσεις

31.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 144/18
            
         
      ΚΑΝΟΝΙΣΜΌΣ (ΕΚ) αριθ. 803/2006 ΤΗΣ ΕΠΙΤΡΟΠΉΣ
   
   της 30ής Μαΐου 2006
   σχετικά με τη θέσπιση παρέκκλισης από τον κανονισμό (ΕΟΚ) αριθ. 1915/83 περί ορισμένων διατάξεων εφαρμογής για την τήρηση λογιστικών στοιχείων για τη διαπίστωση των εισοδημάτων στις γεωργικές εκμεταλλεύσεις
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό αριθ. 79/65/ΕΟΚ του Συμβουλίου, της 15ης Ιουνίου 1965, περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), και ιδίως το άρθρο 6 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 3 του κανονισμού (ΕΟΚ) αριθ. 1915/83 της Επιτροπής (2) ορίζει ότι, από τη λογιστική χρήση 2005 και μετά, το όργανο συνδέσμου διαβιβάζει το σύνολο των εντύπων εκμεταλλεύσεως στην Επιτροπή, το αργότερο δώδεκα μήνες μετά το τέλος της λογιστικής χρήσης στην οποία αναφέρονται.
            
         
               (2)
            
            
               Είναι σκόπιμο, υπό τη μορφή του έκτακτου μέτρου, να παραχωρηθεί για τη λογιστική χρήση 2005 στο Βέλγιο μεγαλύτερη χρονική περίοδο για την παράδοση των στοιχείων, ούτως ώστε να επιτραπεί στο κράτος μέλος να ολοκληρώσει την ανανέωση του συστήματος πληροφορικής (ΤΠ) που χρησιμοποιεί για την επεξεργασία των λογιστικών δεδομένων τα οποία συγκεντρώνονται για σκοπό προσδιορισμού των εισοδημάτων των γεωργικών εκμεταλλεύσεων.
            
         
               (3)
            
            
               Τα προβλεπόμενα από τον παρόντα κανονισμό μέτρα είναι σύμφωνα με τη γνώμη της κοινοτικής επιτροπής για το δίκτυο γεωργικής λογιστικής πληροφόρησης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση από το άρθρο 3 του κανονισμού (ΕΟΚ) αριθ. 1915/83, για τη λογιστική χρήση 2005, το όργανο συνδέσμου στο Βέλγιο διαβιβάζει τα έντυπα εκμεταλλεύσεως το αργότερο 18 μήνες μετά το τέλος της λογιστικής χρήσης.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Μαΐου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ 109 της 23.6.1965, σ. 1859/65· κανονισμός όπως τροποποιήθηκε τελευταία από τον κανονισμό (ΕΚ) αριθ. 660/2004 της Επιτροπής (ΕΕ L 104 της 8.4.2004, σ. 97).
   
      (2)  ΕΕ L 190 της 14.7.1983, σ. 25· κανονισμός όπως τροποποιήθηκε τελευταία από τον κανονισμό (ΕΚ) αριθ. 1192/2005 (ΕΕ L 194 της 26.7.2005, σ. 3).